open-index/open-wikipedia-markdown huggingface dataset:
Mar de Salomón

O **mar de Salomón** é un mar aberto localizado no suroeste do océano Pacífico, delimitado pola costa suroriental da illa de Nova Guinea, ao oeste; polas illas do arquipélago Bismarck, ao norte; polas Illas Salomón, das que recibe o seu nome, ao leste; e polo arquipélago das Luisiadas, na prolongación da punta do sueste de Nova Guinea, ao sur, por onde se abre ao mar do Coral. Comunica ao noroeste e ao norte, a ambos os dous lados da illa de Nova Bretaña, co mar de Bismarck.

Comprende unha superficie próxima ao 720.000&nbsp;km². Trátase dun mar profundo, destacando a fosa de Nova Bretaña no norte, cunha profundidade máxima de 9.140 metros, a depresión das Salomón no centro e a fosa de San Cristóbal no sueste.

A principal cidade que bañan as súas augas é a cidade de Honiara, capital das Illas Salomón, situada na illa de Guadalcanal.

Nas súas augas disputáronse numerosas batallas da guerra do Pacífico pertencentes á segunda guerra mundial.
## Delimitación segundo a IHO 
A máxima autoridade internacional en materia de delimitación de mares, a Organización Hidrográfica Internacional («International Hydrographic Organization, IHO), considera o mar de Salomón como un mar. Na súa publicación de referencia mundial, *Limits of oceans and seas* (Límites de océanos e mares, 3ª edición de 1953), asígnalle o número de identificación 65 e defíneo da forma seguinte:

## Notas 
## Véxase tamén
### Outros artigos
* Estreito de Nova Xeorxia
Aeroporto da Madeira

O **Aeroporto da Madeira** (IATA: FNC, ICAO: LPMA), informalmente tamén coñecido como **Aeroporto de Funchal**, é un aeroporto internacional na parroquia civil de Santa Cruz, no arquipélago portugués de Madeira. O aeroporto está situado a 13,2&nbsp;km ao leste-nordés da capital da rexión, Funchal. Opera principalmente voos a destinos metropolitanos europeos debido á importancia de Madeira como destino de lecer. É o cuarto aeroporto máis concorrido de Portugal.

O aeroporto está considerado un dos máis peculiares e perigosos do mundo debido á súa localización e a espectacular construción da súa pista. O programa de televisión *Most Extreme Airports*, da canle History, situouno no posto 9 entre os aeroportos máis perigosos do mundo, e o terceiro en Europa despois do Aeroporto de Xibraltar e o Altiporto de Courchevel.

## Aeroliñas e destinos
### Carga
## Notas
Castro de Santo Tomás

**Castro de Santo Tomás** ou **Castro de Santo Tomás de Taraza**, é un poboado castrexo de chaira situado na parroquia de Meirás, no concello de Valdoviño.

## Descrición 
Foi destruído para construír vivendas. Segundo as imaxes aéreas tiña uns 180 metros de leste a oeste e 260 metros de norte a sur. Os muros tiñan uns seis metros de altura. Dentro do recinto estaba a igrexa de San Tomé de Taraza.

## Notas
## Véxase tamén 
### Outros artigos 
* Cultura castrexa
* Arco Ártabro
Guy Edwards

**Guy Richard Goronwy Edwards**, QGM, nado o 30 de decembro de 1942, é un expiloto de carreiras de Inglaterra. Edwards participou en 17 Grandes Premios do Fórmula Un do Campionato do Mundo, debutou o 13 de xaneiro de 1974. Non obtivo puntos de campionato.

## Carreira 
Edwards competiu no Campionato Aurora de Fórmula 1 no Reino Unido de 1978 a 1980, logrando varias vitorias pilotando chasis de March, Fittipaldi e Arrows. En 1979 anotou a única vitoria en carreira dun chasis Fittipaldi de Fórmula Un.
[miniatura|right|250px|[Hesketh 308D de Guy Edwards de , coa librea *Penthouse Rizla Racing* que Edwards trouxo ao equipo.]]

Tamén é famoso por ser un dos pilotos, xunto con Arturo Merzario, Brett Lunger e Harald Ertl que salvou a Niki Lauda do seu coche en chamas durante o Gran Premio de Alemaña de 1976, polo que máis tarde foi galardoado coa Queen's Gallantry Medal pola súa valentía. Actualmente, traballa para axudar aos pilotos de carreiras a conseguir patrocinio.

O seu fillo Sean, tamén piloto de carreiras, morreu nun accidente de carreiras no Queensland Raceway en Willowbank o 15 de outubro de 2013. Estaba adestrando a un piloto máis novo, cando o Porsche 911 GT3 que pilotaba a parella incendiouse logo dun choque de alta velocidade.

## Rexistro de carreiras 
### Resultados completos das 24 Horas de Le Mans 
### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

### Resultados completos no Campionato de Europa de Fórmula 2
(clave) (Carreiras en **grosa** indican pole position, carreiras en *cursiva* indican volta rápida]]clave) (Carreiras en **negra** indican pole position na clase) (Carreiras en *cursiva* indican volta rápida na clase - 1 punto en todas as carreiras)

## Notas
## Véxase tamén 
### Ligazóns externas 
* Rainer, N. & Diepraam, M. 2000. Grand Prix minnow, Aurora great. **8W**. *Christmas 2000*. Consultado: 21-08-2007
*
Birgit Nilsson

**Birgit Nilsson** (nada **Svensson**), nada en Västra Karups (Suecia) o 17 de maio de 1918 e finada o 25 de decembro de 2005 en Bjärlöv (Suecia), foi unha soprano dramática sueca, considerada a mellor soprano wagneriana do seu tempo. Formada musicalmente en Estocolmo, logo do seu debut en 1946 Nilsson cantou na maioría dos grandes teatros de ópera do mundo un repertorio que incluía compositores como Verdi, Puccini e Strauss, antes de retirarse en 1982.

En 1958 foi invitada a abrir a tempada do Teatro alla Scala de Milán, un honor adoito reservado a cantantes italianos.

Nilsson morreu aos 87 anos o 25 de decembro de 2005 na súa casa de Bjärlöv, unha pequena vila próxima a Kristianstad en Escania, a mesma provincia que a viu nacer. Non se deu a coñecer ningunha causa da morte. Foi sobrevivida polo seu marido, Bertil Niklasson (finado en marzo de 2007), un cirurxián veterinario que coñecera nun tren e co que casara en 1948. Non tiveron descendencia.

## Notas 
## Véxase tamén 
### Ligazóns externas 
* Sitio web sobre Birgit Nilsson
Casarío

Como topónimo **Casarío** pode referirse a:

;En Galiza
***Casarío**, lugar da parroquia de Tibiás, no concello do Pereiro de Aguiar;
***O Casarío**, lugar da parroquia de Vilameá de Ramirás, no concello de Ramirás.

## Véxase tamén
### Outros artigos
***A Casaría**, lugar da parroquia de Reigosa, no concello da Pastoriza.
Casariño

O topónimo **Casariño** pode referirse a:

;En Galiza
***Casariño**, lugar da parroquia de Santa Comba de Orizón, no concello de Castro de Rei;
***O Casariño**, lugar da parroquia de Sello, no concello de Lalín.

## Véxase tamén
### Outros artigos
As Casas Baratas

Como topónimo **As Casas Baratas** pode referirse a:

;En Galiza
***As Casas Baratas**, lugar da parroquia de Laxe no concello de Laxe;
***As Casas Baratas**, lugar da parroquia de Herbón no concello de Padrón.

## Véxase tamén
### Outros artigos
****Casas baratas***, libro escrito por Antón Riveiro Coello, publicado en 2005.
Casas de Abaixo

Como topónimo **Casas de Abaixo** pode referirse a:

;En Galiza
***Casas de Abaixo**, lugar da parroquia de Soexo, no concello de Vilalba;
***As Casas de Abaixo**, lugar da parroquia de Bardaos, no concello do Incio;
***As Casas de Abaixo**, lugar da parroquia de Piñeira, no concello de Monforte de Lemos;
***As Casas de Abaixo**, lugar da parroquia de Vilaselán, no concello de Ribadeo.

## Véxase tamén
### Outros artigos
***As Casas de Baixo**, lugar da parroquia de San Tomé de Recaré, no concello do Valadouro.
***Casa de Abaixo**, lugar da parroquia de Ousende, no concello do Saviñao.
Casas de Arriba

Como topónimo **Casas de Arriba** pode referirse a:

;En Galiza
***Casas de Arriba**, lugar da parroquia de Rioaveso, no concello de Vilalba;
***As Casas de Arriba**, lugar da parroquia de Cesar, no concello de Santiago de Compostela;
***Casas de Eirido de Arriba**, lugar da parroquia de San Xurxo de Moeche, no concello de Moeche.

## Véxase tamén
### Outros artigos
As Casas do Río

Como topónimo **As Casas do Río** pode referirse a:

;En Galiza
***As Casas do Río**, lugar da parroquia de San Pedro de Cervantes, no concello de Cervantes;
***As Casas do Río**, lugar da parroquia de Son, no concello de Navia de Suarna.

## Véxase tamén
### Outros artigos
***As Casas do Rego**, lugar da parroquia de San Paio, no concello de Santiago de Compostela.
As Casas Grandes

Como topónimo **As Casas Grandes** pode referirse a:

;En Galiza
***As Casas Grandes**, lugar da parroquia de Cerneda, no concello de Abegondo;
***As Casas Grandes**, lugar da parroquia de Crendes, no concello de Abegondo;
***As Casas Grandes**, lugar da parroquia de Millán, no concello de Sober.

## Véxase tamén
### Outros artigos
Casas Longas

Como topónimo **Casas Longas** pode referirse a:

;En Galiza
***Casas Longas**, lugar da parroquia de Montemaior, no concello da Laracha;
***As Casas Longas**, lugar da parroquia de Lago, no concello de Xove.

## Véxase tamén
### Outros artigos
Casasola

**Casasola** pode referirse a:

;En Galiza
***Casasola**, lugar da parroquia de Freixido do concello de Petín.

;Fóra de Galiza

;En Castela e León
***Casasola**, concello da provincia de Ávila.

## Véxase tamén
### Outros artigos
Súcubo

[miniatura|dereita|220px|Imaxe dun súcubo nunha [ménsula no exterior dunha taberna inglesa.]]
Segundo o folclore medieval, un **súcubo** (do ) é un demo nocturno que ataca os homes e, por medio de sedución e mantemento de copulación, busca extraer o seu seme e a súa enerxía de vida. A finalidade desta práctica demoníaca sería obter para si a enerxía masculina para alimentarse e asemade obter o seme para reproducir a si mesmo ou para levar para outro demo. Dicíase que eses demos estarían máis activos e descontrolados durante o plenilunio. Algúns trastornos, como pesadelos recorrentes, parálise do sono ou polución nocturna, eran outrora explicados como resultado do ataque dun súcubo.

A contraparte masculina dun súcubo é un íncubo (do latín *inccubus*).

## Na literatura non occidental 
### Cultura budista 
Unha escritura budista sobre a oración a Avalokiteśvara, o *Dharani Sutra de Amoghapāśa*, promete a aqueles que rezan que "non serás atacado por demos que chupan a túa enerxía ou che fagan o amor nos teus soños". 

### Cultura árabe e africana 
Na mitoloxía árabe, a *qarînah* () é un espírito semellante ao súcubo, con orixes posiblemente na relixión do Antigo Exipto ou nas crenzas animistas da Arabia preislámica. Unha *qarînah* "dorme" coa persoa e ten relacións nos soños. Dise que son invisibles, pero unha persoa con "segunda vista" pode velos, moitas veces na forma dun gato, can ou outra mascota doméstica. "En Omdurman, Sudán, é un espírito que posúe. ... Só certas persoas están posuídas e tales persoas non poden casar ou a *qarînah* farálles dano." 

## Notas 
## Véxase tamén 
### Outros artigos 
* Íncubo
* Lilin

### Bibliografía
Antonio Presas

**Antonio Presas García**, nado en Soutolongo (Lalín) o 3 de xuño de 1950, é un xeógrafo e escritor galego.

## Traxectoria 
Mestre e licenciado en Xeografía pola Universidade de Santiago de Compostela, foi profesor no IES Laxeiro de Lalín.

Formou parte da candidatura da Coordinadora Alternativa de Lalín nas eleccións municipais de 1987 e foi concelleiro en xullo de 1988, logo da dimisión de Manuel Igrexas. Nas eleccións municipais de 1995 foi o número 2 da candidatura do BNG e foi elixido concelleiro.

## Obras 
**Os castros de Lalín*, 2008
**O mundo dos castros. A Comarca de Deza*, 2014.

## Recoñecementos 
En 2016 recibiu a "Folla de Carballo na modalidade de Ouro" do Concello de Lalín.

## Notas 
## Véxase tamén 
### Bibliografía 
* 
### Ligazóns externas 
* Antonio Presas: un titán do Deza
Yo soy Betty, la fea

***Yo soy Betty, la fea ***ou sinxelamente ***Betty, la fea*** é unha telenovela colombiana, creada por RCN Televisión e escrita por Fernando Gaitán, gañadora do Guinness Records 2010 como a telenovela máis exitosa de tódolos tempos.

## Notas 
## Véxase tamén 
### Outros artigos 
* *Yo soy Bea*
### Ligazóns externas 
*
Samael

[miniatura|250px|[Gustave Doré, *Xacob loita co anxo Samael* (1855).]]
[miniatura|180px|O anxo da morte. Ilustración de [Gustave Doré|Paul Gustave Louis Christophe Doré para a obra *O corvo*, de Edgar Allan Poe]]

**Samael** (en  *Sammāʾēl*, "veleno de Deus", "cegueira de Deus") raramente escrito como "Smil", "Samil" ou "Samiel", é un arcanxo da mitoloxía e do misticismo xudeu. Foi un anxo que tivo importante participación en certos eventos importantes na narrativa bíblica. Como un anxo, el soamente opera dentro dos límites angostos establecidos polo Creador, sendo considerado polas persoas ora bo, ora malo. O seu nome é formado por dúas partes, o termo , que significa "cego", e o termo , que significa "divindade" ou estipula unha relación coa divindade. Segundo algunhas obras da literatura rabínica, identifícase esta personaxe como o anxo da morte, o príncipe dos demos, o anxo que interrompeu o patriarca Abraham cando sacrificaría o seu fillo, o anxo da garda de Esaú e anxo que pelexou ata o albor con Xacob. Foi tamén un dos anxos que descendeu cara a terra antes do diluvio.

## Notas 
## Véxase tamén 
### Outros artigos 
* Azazel
* Samyaza
### Bibliografía 
* Bunson, Matthew, (1996). ''Angels A to Z : A Who's Who of the Heavenly Host.*  Three Rivers Press. .
* Davidson, Gustav. *A Dictionary of Angels: Including the Fallen Angels''. Free Press.
Domingo Pérez de Granada

**Domingo Pérez de Granada** é un concello español da provincia de Granada. Pertence á comarca de Los Montes. Limita cos concellos de Dehesas Viejas, Campotéjar, Montejícar, Guadahortuna, Píñar e Iznalloz.

O concello creouse o 17 de marzo de 2015 por segregación do concello de Iznalloz, converténdose no número 172 da provincia de Granada. Dende 2003 xa tiña certa autonomía en réxime de entidade local autónoma.

## Demografía 
Segundo o INE, no ano 2024 tiña unha poboación de 824 habitantes, repartidos nas entidades de Domingo Pérez de Granada, Cotílfar e Cañatabla.

## Notas 
## Véxase tamén 
### Ligazóns externas 
*Sitio web do concello
Patrick Nève

**Patrick Marie Ghislain Pierre Simon Stanislas Nève de Mévergnies**, nado en Liexa  o 13 de outubro de 1949, é un expiloto de carreiras de Bélxica. Participou en 14 Grandes Premios de Fórmula Un, debutando o 16 de maio de 1976. Non anotou ningúns punto do campionato. O seu irmán máis novo, Guy, tamén foi un piloto de carreiras.

## Carreira 
Logo dun certo éxito en Fórmula Ford e Fórmula 3, Nève moveuse inicialmente á Fórmula Un con RAM, pilotando un Brabham. Logo dunha única carreira co equipo Ensign, firmou en  pola nova formación Williams Grand Prix Engineering, pilotando un March con moi poucos resultados no camiño. O ano seguinte intentou participar co seu propio March no Gran Premio do seu país, o Gran Premio de Bélxica de 1978, pero non puido cualificar para a práctica oficial.

## Rexistro de carreiras 
### Resultados completos no Campionato de Europa de Fórmula Dúas 
(key) (As carreiras en * negra * 'indican a pole position, as carreiras en *cursivas* indican a volta rápida)

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
Harry Potter and the Cursed Child

***Harry Potter and the Cursed Child*** é unha obra de teatro en dúas partes escrita por Jack Thorne e baseada nunha historia orixinal de Thorne, J. K. Rowling e John Tiffany. As representacións preliminares da obra comezaron no Palace Theatre, Londres o 7 de xuño de 2016, e foi estreada oficialmente o 30 de xullo de 2016. Como a primeira nova historia en máis dunha década sobre o mundo de Harry Potter, a publicación do guión, que non foi unha novelización da obra, foi publicada o 18 de novembro de 2015 e converteuse na oitava historia oficial de *Harry Potter*. A obra está ambientada no ano 2020, pero comeza no 2017. A historia comeza dezanove anos despois dos eventos de *Harry Potter e as reliquias da morte* e conta a historia de Harry Potter, agora empregado do Ministerio de Maxia, e o seu fillo máis novo Albus Severus Potter, que desencadea unha serie de acontecementos escuros.

## Notas
Osteoglossum bicirrhosum

***Osteoglossum bicirrhosum*** é un peixe óseo de auga doce da familia *Osteoglossidae*, unha especie moi común nos acuarios. O nome xenérico *Osteoglossum* significa "lingua ósea" e o nome específico *bicirrhosum* significa "dúas barbas" (procede da lingua grega).

## Véxase tamén 
### Bibliografía 
* Dawes, John; Chuan, Lim Lian; & Cheong, Leslie, eds (1999). *Dragon Fish, The*. Kingdom Books England.
Iberia Sport Club

O **Iberia Sport Club** foi un equipo de fútbol español da cidade de Zaragoza, en Aragón. O club foi fundado o 24 de marzo de 1917 e xogaba os seus partidos no Estadio de Torrero. En 1932 fusionouse co Zaragoza Club Deportivo, dando orixe ao Zaragoza Foot-ball Club, primeiro nome do actual Real Zaragoza.

## Historia 
O Iberia Sport Club foi fundado en 1917 como un equipo popular, onde algúns dos seus xogadores eran obreiros da fábrica ferroviaria Carde y Escoriaza, de gran tradición na cidade. Vestía camisa gualdinegra e pantalón negro, así eran coñecidos popularmente como os *avispas*. O 7 de outubro de 1923 inaugúrase o Campo de Torrero, de gran capacidade, construído no tradicional barrio de Torrero, nuns terreos próximos á Canle Imperial de Aragón.

En 1917 o Iberia alcanza o título de Campión Rexional de Aragón, ao cal lle seguirían dez títulos máis durante o seguintes catorce anos.

Competiu durante tres tempadas na Segunda División de España, durante as tempadas 1928/29, 1929/30 e 1930/31. Durante a primeira tempada na categoría de prata (tempada 1928/29) estivo a piques de ascender, quedando empatado a puntos co campión o Sevilla Club de Fútbol que xogaría a promoción. Á seguinte tempada quedaría a un punto do ascenso directo, por detrás do Sporting de Gijón empatado a puntos, e a un do primeiro da categoría: o Deportivo Alavés, que ascendería a Primeira División. Pecharía a súa aventura en busca da elite ocupando o último posto, pasando a competir na Terceira División de España durante a tempada 1931/32, quedando quinto do Grupo III-A.

En marzo de 1932 fusionouse co segundo equipo da cidade, o Zaragoza Club Deportivo para formar o Zaragoza Foot-ball Club, actual Real Zaragoza.

## Datos do club 
* **Tempadas en 1ª**: 0
* **Tempadas en 2ª**: 3
* **Tempadas en 3ª**: 1
* **Mellor posto na liga**: 2º (Segunda División, tempada 1928-29)

## Palmarés 
* Subcampión da Segunda División (1): 1928-29.
***Campionato Rexional de Aragón (11)**: 1917, 1918, 1919, 1920, 1921, 1923, 1926, 1927, 1928, 1929, 1930, 1931.

## Véxase tamén 
### Outros artigos 
*Zaragoza Club Deportivo
*Real Zaragoza
Samosa

miniatura|Detalle da masa dunha samosa.
[miniatura|*Samosas* no barrio de [Lavapiés.]]
A **samosa** é unha empanadilla de forma triangular, típica da cociña do sur de Asia (a India, Paquistán e o Tíbet). Por regra xeral sérvese fresca e nalgúns casos con diversos aliños.

## Descrición 
Está constituída por unha envoltura exterior de masa de fariña de trigo moi fina e fresca (similar a pasta fío) tradicionalmente elaborada de fariña de maida, rechea de pataca e chícharos ou outros vexetais cocidos e aderezados con curry que se frite en aceite ou ghi antes de servila. Non se descarta que se sirva rechea tamén de carne de pito ou cordeiro. En Portugal e Goa coñécense como *chamuças*, levadas polos mariñeiros portugueses. Cada país ten as súas propiedades específicas da súa cultura cos seus ingredientes máis utilizados.

## Servizo 
As samosas sérvense xeralmente con galletas chaat (e coa salsa chaat masala) así como iogur (especie de leite callado), salsa picante chatni, cebolas finamente picadas e coandro. Sérvense quentes e coa masa exterior fresca.

## Véxase tamén 
#### Outros artigos 
* Gastronomía
* Empanada
* Pataca
* Pastel
Casamento civil

[miniatura|Un matrimonio civil no século [XIX en Suíza. (Albert Anker, 1887).|302x302px]]
**Casamento civil**, ou **matrimonio civil**, é o matrimonio que se contrae, formaliza e inscribe ante as autoridades civís (rexistro civil, administración pública, xuíces ou autoridades municipais) e non ante as autoridades relixiosas, nin seguindo o rito dunha relixión (matrimonio relixioso).

Con todo, o matrimonio civil non exclúe necesariamente o matrimonio relixioso, e, de feito, en numerosos sistemas xurídicos, en caso de contraerse un matrimonio relixioso, o matrimonio civil ten lugar de forma simultánea a este.

Nalgúns países a institución do matrimonio civil responde a unha vontade de separar a institución do matrimonio da influencia das institucións relixiosas, inscribíndose así no movemento de separación de Igrexa e Estado ou laicismo, que comeza no século XVIII.

## Matrimonio civil en España 
En España o matrimonio civil estivo prohibido desde 1564 a 1931, sendo o matrimonio relixioso o único considerado lexítimo, coa excepción do período comprendido entre 1870 e 1875, no que tivo lugar a Primeira República (1873). Durante a Segunda República, de 1931 a 1939, co establecemento da aconfesionalidade do Estado, adoptouse un sistema de matrimonio civil obrigatorio.
[miniatura|310x310px|Unha parella esperando para casar polo civil na cidade de [Alghero na illa de Sardeña, Italia.]]
En 1939, co franquismo, consideráronse nulos os matrimonios civís que tiveran lugar durante o período republicano, e o matrimonio civil soamente pasou a admitirse no caso de que os dous contraentes fosen dunha relixión distinta da católica ou fixesen apostasía.

Coa constitución de 1978, que estableceu de novo a aconfesionalidade do Estado, deixou de ser necesario certificar o abandono da Igrexa para poder contraer matrimonio civil.

En 2009 os matrimonios civís superaron, por primeira vez na historia de España, aos relixiosos: 94.993 vodas civís fronte a 80.174 vodas polo rito católico. Un fenómeno parello á secularización da sociedade e que se sitúa no contexto dos cambios sociais da familia.

## Notas 
## Véxase tamén 
### Outros artigos 
* Matrimonio
* Voda
Azazel

**Azazel** (en ; en ) é, segundo o Libro de Enoc, un anxo caído. Na Biblia, o nome Azazel está asociado co rito da expiación; o nome representa un lugar desolado onde foi enviado un chivo expiatorio a que sufrise os pecados dos xudeus durante o Yom Kippur. Un bode era sacrificado para o Creador e outro era destinado a Azazel, sendo este último animal encamiñado para morrer no deserto levando consigo os pecados do pobo. Azazel tamén é comunmente coñecido como o responsábel do pecado da Ira entre os Sete Príncipes do Inferno (que corresponden cos sete pecados capitais). Durante o período do Segundo Templo, aparece como un anxo caído responsable de introducir ós humanos coñecementos prohibidos. O seu papel como anxo caído tamén está presente en parte das tradicións cristiá e musulmá.

dereita|250px|miniatura|Monte Azazel (Jabel Munttar) no deserto de Xudea.

## Notas 
## Véxase tamén 
### Outros artigos 
* Azrael
* Gadriel
* Sátiro

### Bibliografía 
*
Estación de Miraflores

A **estación de Miraflores**, tamén chamada **Zaragoza-Miraflores**, é unha estación ferroviaria soterrada situada na cidade de Zaragoza, en Aragón. Atópase no distrito de Las Fuentes, próxima ao Pavillón José Luis Abós e á Facultade de Veterinaria de Zaragoza, principais focos que dan sentido á estación, así como da entrada da cidade desde o leste. A estación actual foi construída sobre a antiga estación de RENFE e foi aberta, en precario, co resto da liña de proximidade o 11 de xuño de 2008.

Trátase actualmente do final de liña de proximidade C-1, aínda que a ampliación desta está prevista a curto prazo ata a Cartuja. Ademais de formar parte da rede de Proximidades Zaragoza, conta con servizos de media distancia.

## Situación ferroviaria 
A estación forma parte da liña férrea de ancho ibérico Madrid-Barcelona, punto quilométrico 344,3. Con indéntica quilometraxe Miraflores intégrase tamén na liña 210 da rede que une a propia Miraflores con Tarragona. e actualmente o proxecto do Novo Estadio de San José está descartado de maneira oficiosa. A principios de 2014 houbo reestruturación de liñas en AUZSA, pola cal a liña 44 ten como final do traxecto esta estación.

## Servizos ferroviarios 
### Media distancia 
*Actualizado a 21 de xaneiro de 2017.*

### Proximidades 
A estación forma parte da liña C-1 da rede de Proximidades Zaragoza operada por Renfe.

## Notas 
## Véxase tamén 
### Ligazóns externas 
*Información na web de Adif
Estación de Zaragoza-Goya

**Zaragoza-Goya**, ou simplemente **Goya**, é unha estación ferroviaria soterrada situada na cidade de Zaragoza, en Aragón. Foi inaugurada o 3 de abril de 2012 e entrou en servizo o día seguinte. Está integrada na liña C-1 de Proximidades Zaragoza e ten tamén tráfico de trens de media distancia.

## A estación 
Está situada no illote central da avenida de Francisco de Goya, á altura dos números 49-50, no tramo comprendido entre o final de Gran Vía e Martín Ruizanglada.

A estrutura do novo recinto realizouse empregando vigas de madeira laminada e alicerces cilíndricos de formigón que soportan unha cuberta ondulada de cobre. En total a estación abarca unha superficie que supera lixeiramente os mil metros cadrados e posúe unha altura máxima de dez metros.

## Servizos ferroviarios 
### Media distancia 
*Actualizado a 21 de xaneiro de 2017.*

### Proximidades 
A estación forma parte da liña C-1 da rede de Proximidades Zaragoza operada por Renfe.

## Notas 
## Véxase tamén 
### Ligazóns externas 
*Información na web de Adif
Aeroporto de Basilea-Mulhouse-Friburgo

O **Aeroporto de Basilea-Mulhouse-Friburgo** (IATA: MLH, BSL, EAP, ICAO: LFSB, LSZM) é un aeroporto internacional a 3,5&nbsp;km ao norte de Basilea en Suíza, a 20&nbsp;km ao sueste de Mulhouse en Francia, e a 46&nbsp;km ao sur-suroeste de Friburgo en Alemaña. Está situado en Francia, no territorio administrativo da comuna de Saint-Louis preto das fronteiras suíza e alemá. O aeroporto serve como base para easyJet Switzerland e ofrece principalmente voos a Europa e a destinos de lecer.

## Aeroliñas e destinos
### Pasaxeiros
### Carga
## Notas
Crocodylus intermedius

O ***Crocodylus intermedius*** é un crocodilo en perigo crítico de extinción. A súa poboación é moi pequena e só se pode atopar en ambientes de auga doce de Colombia e Venezuela, en particular no río Orinoco e os seus afluentes. Cazado extensivamente nos séculos XIX e XX pola súa pel, é unha das especies de crocodilos máis ameazadas. É un animal de gran talle, sendo a meirande especie depredadora de América. Os machos acadaban os 6,6m no pasado, pero no presente poden chegar até os 5,2m.

## Notas
Aeroporto Internacional dos Ánxeles

O **Aeroporto Internacional dos Ánxeles** (IATA: LAX, ICAO: KLAX, FAA LID: LAX) é o aeroporto máis grande e concorrido da área Gran Os Ánxeles e do estado de California, ademais de ser un dos aeroportos internacionais máis grandes dos Estados Unidos. Adoita a ser coñecido polo seu código IATA **LAX**, pronunciando as letras individualmente. LAX iatópase no suroeste da área dos Ánxeles ao lado do océano Pacífico, entre o barrio de Westchester no norte e a cidade de El Segundo no sur. É propiedade e está operado por Los Angeles World Airports, unha axencia do goberno dos Ánxeles, antigamente coñecida como Departmento de Aeroportos.

En 2015 por LAX pasaron 74 936 256 pasaxeiros, un incremento do 6% con respecto ao ano anterior, facéndoo o sétimo aeroporto con máis pasaxeiros do mundo. LAX tamén foi o terceiro aeroporto do mundo en movemento de aeronaves. Aínda que LAX é o aeroporto máis concorrido da zona, outros, como o Aeroporto Bob Hope, o Aeroporto John Wayne, o Aeroporto de Long Beach e o Aeroporto Internacional LA/Ontario, tamén serven á rexión. Destaca tamén por ser un dos poucos aeroportos estadounidenses con catro pistas paralelas.

LAX funciona como centro de conexións para Alaska Airlines, American Airlines, Delta Air Lines, United Airlines e Virgin America. Tamén é unha cidade prioritaria para Allegiant Air, Air New Zealand, Qantas, Southwest Airlines, Spirit Airlines e Volaris.

Como o aeroporto internacional máis grande da costa oeste dos Estados Unidos, LA é unha gran porta de entrada dende e cara Europa, Latinoamérica, Asia e Oceanía.

## Aeroliñas e destinos
### Pasaxeiros
### Carga 
## Notas 
;Referencias
La Tetera

***La Tetera*** foi un semanario editado en Tui entre 1913 e 1914. Deu continuidade a *La Opinión*.

## Historia e características 
Semanario satírico que apareceu o 12 de outubro de 1913, fundado por Alejo Diz Jurado, que tamén foi redactor asinando co pseudónimo Criticón B. Imprimíase na Guarda. O seu primeiro director foi Jenaro Carrera ao que sucedeu Emilio Sías. Editado polos sectores anti-ordoñistas locais, foi continuador de *La Opinión*. Entre os seus colaboradores figuraron os irmáns Luis, Heriberto e Mariano Gerpe sobre temas locais de Tomiño. Publicáronse 31 números, o último apareceu o 6 de decembro de 1914.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
Jenaro Carrera

**Jenaro Carrera**, coñecido como **Patolas**, foi un agrarista e xornalista galego.

## Traxectoria 
Fabricante de chocolates en Tui. Foi o primeiro director do periódico *La Tetera* en outubro de 1913. Foi procalamdo concelleiro de Tui en xaneiro de 1922 como agrario. Dirixiu *Vida Agraria*. Foi detido con motivo da folga dos agrarios de Tui en novembro de 1922. Foi elixido presidente da Federación Agraria do Partido de Tui en 1924. En 1930 foi nomeado concelleiro e foi tenente alcalde de Tui. Na Segunda República integrouse no Partido Republicano Radical.

## Notas
El Vencejo

***El Vencejo*** foi un periódico editado en Tui entre 1905 e 1906.

## Historia e características 
Periódico satírico que apareceu o 1 de febreiro de 1905 con periodicidade decenal. Fundado e dirixido por Venancio Lorenzo, entre os seus colaboradores figurou Darío Álvarez Limeses. A partir do número 38 converteuse en semanario. Defendía a política conservadora de Mariano Ordóñez García.

## Notas 
## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia de Pontevedra
La Discusión (Betanzos)

***La Discusión*** foi un periódico editado en Betanzos en 1909.

## Historia e características 
Semanario conservador, participou na loita que se libraba no distrito.

## Véxase tamén 
### Bibliografía 
* 
* 

### Outros artigos 
* Lista de publicacións impresas da provincia da Coruña
Aeroporto de Visby

O **aeroporto de Visby** (IATA: **VBY**, ICAO: **ESSV**) é un aeroporto situado a uns 3,5&nbsp;km ao norte da cidade sueca de Visby, en Gotland. Trátase do único aeroporto comercial da illa e é o 12º máis grande de Suecia. Polas súas instalacións pasaron 406 906 pasaxeiros no ano 2014. O tráfico ten unha gran variación estacional con moitos máis pasaxeiros no verán ao ser o principal destino de vacacións interno do país; en 2010 tivo 17 606 pasaseiros en xaneiro e 51 193 en xullo. Durante a *Almedalsveckan* (a semana política de Visby) o aeroporto é coordinado, ao aumentar drasticamente o número de voos eses días.

As súas intalacións están compartidas co escuadrón F 17 da forza aérea sueca.

## Historia 
En 1938 o parlamento sueco decidiu construír un aeroporto civil ás afóras de Visby e o 27 de xaneiro de 1944 as instalacións foron inauguradas. O primeiro avión en aterrar foi un Junkers Ju 52 chamado *Göteland* de AB Aerotransport. En outubro dese ano iniciouse o tráfico regular entre Visby e o continente nun principio principalmente con avións Ju 52. O principal destino e orixe do tráfico do aeroporto era o aeroporto de Bromma, inaugurado en 1936. En 1958 construíuse unha nova terminal, unha nova torre de control e inaugurouse unha nova pista asfaltada. Ademais ese ano a *Luftfartsstyrelsen* (autoridade de avión civil sueca) rebaixou as súas taxas aeroportuarias. A actual torre de control e a nova terminal inauguráronse no ano 1985.

## Aeroliñas e destinos 
### Pasaxeiros 
[miniatura|300px|[ATR 72 de BRA aterrando no aeroporto de Visby]]

### Carga
## Notas
Calínez

***Calínez*** foi un semanario editado en Santiago de Compostela en 1909.

## Historia e características 
Semanario satírico, apareceu a principios de xuño de 1909. Editábase nos obradoiros de Manuel Suárez Castro de Vilagarcía de Arousa. Foi substituído por *La Bala Rasa*.

## Notas 
## Véxase tamén 
### Bibliografía 
### Outros artigos 
* Lista de publicacións impresas da provincia da Coruña
Ian Ashley

**Ian Hugh Gordon Ashley** (nado o 26 de outubro de 1947 en Wuppertal, Alemaña) é un expiloto de competición británico que competiu na Fórmula 1 cos equipos Token, Williams, BRM e Hesketh.

Ashley empezou a competir en 1966 cando fixo un curso na Escola de Carreiras Jim Russell. Era rápido pero errático, e pronto gañou o alcumo de "Crashley" (xogo de palabras co seu apelido e crash, accidente en inglés). Chegou á Fórmula 5000 en 1972 e foi un piloto punteiro en 1973. Fixo o seu debut na Fórmula Un en , pilotou brevemente para o equipo Williams o ano seguinte. A súa sorte empeorou a mediados dos setenta na Fórmula Un. Converteríase en vítima de dous desagradables accidentes en circuítos que deixaron de utilizarse na Fórmula Un pouco despois dos seus dous accidentes. Durante 1975, no gran premio alemán en Nürburgring onde durante a práctica, estrelouse fortemente na difícil sección de Pflanzgarten e rompeu ambos nocellos, e durante a práctica para o Gran Premio do Canadá de 1977 no Circuíto de Mosport Park en 1977, pasou sobre unha fochanca, volcou o seu Hesketh, saltou a barreira e estrelouse contra unha torre da televisión. Nunca volveu competir na Fórmula Un.

En 1985 fixo o seu debut no Campionato da CART no Miami Grand Prix. Presentouse nas 500 Millas de Indianápolis de 1986 pero o coche non apareceu na pista. Con todo, participou en tres carreiras en 1986 e terminou noveno no Mid-Ohio Sports Car Course, suficiente para lograr o posto 28º no campionato. Non terminou nos seus outros dous comezos en 1986. Tamén tivo unha sóa participación na Indy Lights en Pocono Raceway e terminou sexto. Fixo unha aparición máis na CART en 1987, de novo en Miami, pero tivo problemas no tren motriz.

Logo da Fórmula Un, construíuse unha carreira como piloto de avións para executivos nos Estados Unidos. Con todo, en 1993 volou ás carreiras, pilotando un Vauxhall no British Touring Car Championship. Logo disto, correu brevemente en motocicletas con [sidecar].

En novembro de 2009, competiu na Fórmula Ford por primeira vez en máis de 40 anos pilotando un Elden MK8 no Trofeo Walter Hayes en Silverstone.

Ashley é actualmente un dos moitos pilotos profesionais que levan pasaxeiros en 'coches deportivos' como parte da experiencia de Silverstone, onde se pode sentar no asento do pasaxeiro dun Lotus, Aston Martin, Lamborgini ou Ferrari, que lle leva a través dalgúns das máis famosos curvas na historia da Fórmula Un a velocidades extremadamente altas.

[esquerda | 250px | Ashley correndo unu [LDS F1|LDS-Alfa Romeo]]

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
## Véxase tamén 
### Ligazóns externas
RD-180

**RD-180** é a designación dun tipo de motor foguete ruso utilizado na primeira etapa dos foguetes Atlas III e Atlas V.

## Características 
O motor RD-180 foi deseñado pola oficina de Glushko e deriva do RD-170. Foi desenvolvido como motor de exportación para o seu uso en foguetes estadounidenses. A diferenza do RD-170, ten só dúas cámaras de combustión, aínda que comparte a maior parte dos sistemas e mecanismos co fin de reducir custos de desenvolvemento. Funciona alimentado por osíxeno líquido e queroseno e ten un pulo de 4152,0 kN.

## Notas 
## Véxase tamén 
### Outros artigos 
*RD-170
*Atlas III
*Atlas V
RD-214

**RD-214** é a designación dun tipo de motor foguete soviético utilizado na primeira etapa tanto do mísil R-12 como dos foguetes derivados del, Kosmos e Kosmos 2I.

## Características 
O motor RD-214 foi deseñado pola oficina de Glushko durante os anos 1950. Utiliza unha única turbobomba propulsada por un xerador de gas de peróxido de hidróxeno que alimenta catro cámaras de combustión. Funciona alimentado por ácido nítrico e queroseno e ten un pulo de 730,0 kN.

## Notas 
## Véxase tamén 
### Outros artigos 
*R-12
*Kosmos
*Kosmos 2I
Reginaldus Libert

**Reginaldus Libert,** ou **Reginald Libert**, activo entre 1424 e 1435, foi un compositor francoflamengo pertencente á escola de Borgoña.

## Traxectoria 
En 1424, Reginald Libert era *magister puerorum *en Cambrai, é dicir, titor responsable da educación de cativos. Posteriormente chegou a ser xefe do coro da catedral de Cambrai.

Recibiu a influencia de compositores como Johannes Tapissier, Nicolas Grenon, Arnold de Lantins e Guillaume Dufay, todos eles vinculados moi directamente coa escola de Boloña. Foi un dos primeiros en utilizar o método do chamado *fauxbourdon*, un proceso de improvisación consistente na adición de dúas voces paralelas a unha melodía xa existente, moitas veces gregoriana, estando a parte superior unha cuarta por riba da parte intermedia, e a baixa un terzo por baixo.

Reginald Libert compuxo rondós, misas e canto gregoriano. Foi o autor da *Missa de Beata Virgine*, primeira misa completa da historia da música. Tamén escribiu unha das variantes medievais daAve María.

## Obras 
* *Ave Maria.*
* *Kyrie.* 
* *Missa plenaria da Beata Virgine.* 
* *Mourir me voy.*

## Notas 
## Véxase tamén 
### Bibliografía 
* Gustave Reese. *Music in the Renaissance*. Nova York, WW Norton &, 1954. ISBN 0-393-09530-4
Guillaume Legrant

**Guillaume Legrant**, coñecido tamén como **Wilhelmus Legrant** ou polo seu patronímico **Guillaume Lemacherier**, nado cara a finais do século XIV e finado despois de 1456, foi un compositor francoflamengo pertencente á escola de Borgoña. Semella non ter ligazón ningunha co seu homónimo Johannes Legrant, coetáneo e adscrito á mesma escola musical.

## Traxectoria 
Guillaume Legrant aparece nos rexistros eclesiásticos en 1405, cando era neno do coro na catedral de Bourges. Entre 1407 e 1410 figura como esmoleiro na mesma sé.

En outubro de 1418 Legrant está en Roma e entra ao servizo do papa Martiño V como chantre do cabido na capela papal, onde fica ata 1421. Posteriormente, ocupou diversos postos na diocese de Rouen cara a 1446. Exerceu tamén como chantre da capela do duque Carlos I de Orleáns en Blois entre 1455 e 1456.

## Obra 
misas (credo e gloria), que están entre as primeiras en distinguir entre o solo e a coral polifónica; e catro composicións profanas, todas elas virelais, que respectan o estilo de poemas de forma fixa.

### Virelais a tres voces 
* ''Pour l'amour de mon bel amy*.
* *Ma Chiere mestresse et Amye*.
* *Or avant, fillettes de gentilz.*
* *Si vous saviez*.

### Misas a tres voces 
* *Gloria*.
* *Credo *(I).
* *Credo *(II).

## Notas 
## Véxase tamén 
### Bibliografía 
* Gustave Reese. *Music in the Renaissance.* Nova York, WW Norton & Co., 1954. [ISBN 0-393-09530-4]

### Ligazóns externas 
* Legrant, Guillaume. En *Encyclopédie Larousse''.
Axencia Galega de Noticias

A **Axencia Galega de Noticias** (AGN) é unha axencia informativa xeneralista. A súa sede está en Santiago de Compostela, mais forma parte do Grupo El Progreso, con sede en Lugo. Outro grupo de comunicación, o ourensán La Región, ten tamén parte do capital da axencia.

## Directores da AGN 
* Julio de Diego (1999 - 2002) 
* José María Álvarez Vilabrille (2005-2011)
* Jacobo Rey Sastre (2011-2013)
* Alfonso Riveiro (2013-)

## Notas
Johannes Legrant

**Johannes Legrant**, tamén coñecido polos nomes de **Jean Legrant** e de **Jan le Grant**, foi un músico francoflamengo de orixe francesa activo entre os anos 1420 e 1450, pertencente á escola de Borgoña. Semella non ter relación ningunha co seu homónimo, Guillaume Legrant, compositor coetáneo tamén pertencente á escola francoflamenga.

## Traxectoria 
Pouco se sabe sobre a súa vida de Legrant nos primeiros anos do século XV. En 1423 e 1424, era músico e probablemente vicario na Colexiata de San Vicente de Soignies, unha institución cunha actividade musical importante. Foi tamén cantante na catedral de Anveres entre 1441 e 1443, segundo consta nos rexistros eclesiásticos.

## Obra 
O estilo de Jean Legrant é semellante ao do inicio daescola de Borgoña, e amosa claras influencias dalgúns dos primeiros traballos de Guillaume Dufay e de Gilles Binchois. Compuxo pezas melódicas de estilo elegante, ao xeito típico de Borgoña, particularmente rondós e baladas.

É salientable a súa balada *Entre vous, nouviaux mariés*), así como catro obras sacras, particularmente unha *gloria* para dúas e tres voces, e un credoa tres voces.

### Obras conservadas 
* *Las je ne puis* (rondó).
* *Entre vous, nouviaux mariés* (balada).
* *Se liesse* (rondó).

## Notas 
## Véxase tamén 
### Bibliografía 
* Reese, Gustave. *Music in the Renaissance*. Nova York. W. W. Norton. 1954. [ISBN 0-393-09530-4]
Rexión Amazónica de Colombia

A **Rexión Amazónica de Colombia**, ou **Amazonía**, atópase no sur do país, abrangue preto do 41% do territorio colombiano e é a zona menos poboada do país. Comprende os departamentos de Amazonas, Caquetá, Guainía, Guaviare, Putumayo e Vaupés. Forma parte da gran rexión suramericana da selva amazónica, a máis extensa zona forestal do mundo que é compartida por Venezuela, o Brasil, Colombia, Ecuador, o Perú, Güiana, Suriname e Bolivia. Por mor disto, a Rexión Amazónica de Colombia é a máis forestal, cunha superficie de 483.119&nbsp;km².

## Véxase tamén 
### Bibliografía 
* MACÍAS, Luis Felipe: *Antropometría indígena* o *Antropometría nutricional de los pueblos del tabaco, la coca y la yuca dulce*
Rexión Andina de Colombia

A **Rexión Andina de Colombia** é unha rexión natural conformada polo territorio atravesado polos Andes que contén a maioría dos centros urbanos do país. Tamén foi a rexión cos asentamentos precolombianos máis significativos. Os Andes colombianos divídense en tres cordilleiras, a occidental, a central e a oriental.

O clima e vexetación da rexión varía considerablemente segundo a altitude, pero en xeral en terra quente, por debaixo dos 1&nbsp;000m, a terra tépeda, entre os 1&nbsp;000 e 2&nbsp;000m e terra fría, entre os 2&nbsp;000 e os 3&nbsp;200m.

## Notas 
## Véxase tamén 
### Outros artigos 
* Rexións Xeográficas Naturais de Colombia
Ian Scheckter

**Ian Scheckter**, nado o 22 de agosto de 1947 en East London, Suráfrica, é un expiloto de carreiras. Participou en 20 Grandes Premios do Campionato do Mundo de Fórmula 1, debutou o 30 de marzo de 1974. Non anotou puntos de campionato.

É o irmán máis vello do campión do mundo Fórmula 1 de  Jody Scheckter e tío do corredor de IRL Tomas Scheckter, as súas primeiras carreiras na F1 foron no Gran Premio de Suráfrica, pilotando primeiro un Lotus 72 para o equipo local Gunston en 1974. O ano seguinte e tamén no 1976, pilotou un Tyrrell 007 para Lexington Racing, e fixo un par de carreiras europeas con Williams.

Na competición nacional Scheckter estivo preto de poñer fin á racha títulos de Dave Charlton no campionato nacional de pilotos de Suráfrica en 1975, pero nos seus dous períodos como competidor a tempo completo dominou o campionato gañando 49 carreiras e igualando a John Love e a Charlton con 6 campionatos.

Asegurou suficientes fondos para unha tempada completa co equipo March de F1, en , pero tivo uns pobres resultados, axudado en gran parte polo feito de que nalgunhas carreiras o equipo March tiña ata cinco pilotos contratados e carecía de recursos para proporcionar coches competitivos a todos eles. Esta situación significou o final da súa carreira na F1. O último Gran Premio de Scheckter ía ser o Gran Premio do Xapón de 1977, pero foi detido e logo expulsado do Xapón debido a que só tiña unha visa de turista no seu pasaporte surafricano e as obxecións xaponesas ao réxime de apartheid surafricano.

## Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas
Blackstar

***★*** (pronunciado e estilizado como ***Blackstar***) é o derradeiro álbum de estudio do músico inglés David Bowie, publicado o 8 de xaneiro de 2016, coincidindo co seu 69 aniversario, a través dos selos ISO, RCA, Columbia e Sony.

## Historia e características 
A meirande parte do disco gravouse en segredo entre os estudios The Magic Shop e Human Worldwide Studios en Nova York, co produtor Tony Visconti e un grupo de músicos de jazz locais. O álbum contén versións regravadas de dúas cancións, "Sue (Or in a Season of Crime)" e "'Tis a Pity She Was a Whore", ambas as dúas lanzadas orixinalmente en 2014.

O álbum contén moitos estilos musicais, como jazz e rock experimental entre outros. Dous días despois do seu lanzamento Bowie morreu dun cancro de fígado; a súa enfermidade non fora revelada ao público ata entón. O produtor Tony Visconti describiu o álbum como un regalo de despedida para os seus seguidores antes da súa morte. Varios temas ao longo do disco revelan esta temática.

Tras a súa edición, o álbum foi aclamado pola crítica e foi un éxito comercial, acadando a cima das listas de varios países a raíz da morte de Bowie, e converténdose no seu único disco en chegar ao número 1 da lista estadounidense *Billboard 200*. O disco estivo no número 1 das listas británicas durante tres semanas. *Blackstar* recibiu dúas nomeacións para os premios Grammy de 2017, sendo unha delas para o mellor álbum de música alternativa.

## Listaxe de cancións 
**Notas**

* "Blackstar" está estilizado como "★".
* "Sue (Or in a Season of Crime)" contén elementos de "Brand New Heavy" de Plastic Soul, escrita por Bateman e Bhamra. O apelido deste último está sempre mal escrito como "Bharma" no libreto do álbum.

## Notas
Rexión Caribe de Colombia

A **Rexión Caribe de Colombia** de Colombia é a rexión natural continental e marítima máis setentrional do país. Debe o seu nome ó mar Caribe, co cal limita polo norte. Os seus principais centros urbanos son Barranquilla, Cartaxena de Indias, Santa Marta, Valledupar, Montería, Sincelejo e Riohacha. No ano 2005, a súa poboación é de 9&nbsp;506&nbsp;220 habitantes, que representan o 22,6% da poboación da República.

## Notas 
## Véxase tamén 
### Outros artigos 
* Rexións Xeográficas Naturais de Colombia
Rexión do Pacífico de Colombia

A **Rexión do Pacífico de Colombia** atópase no oeste do país, a carón do océano Pacífico, do cal toma o seu nome. Limita polo norte con Panamá, polo sur con Ecuador e polo leste cos Andes. As principais cidades son Buenaventura, Tumaco e Quibdó.

É unha rexión cunha inmensa riqueza ecolóxica, hidrográfica, mineira e forestal na cal se atopan parques nacionais naturais. É considerada unha das rexións de maior biodiversidade e pluviosidade do planeta con precipitacións de 4 000 mm/anuais segundo o Ministerio de Minas e Enerxía de Colombia. É tamén a terra da cultura afrocolombiana e de numerosas tribos indoamericanas que foron denominadas "*chocoes*" polos españois no momento da Conquista, aínda que o termo inclúe familias lingüísticas de diferente orixe.

## Notas 
## Véxase tamén 
### Outros artigos 
* Rexións Xeográficas Naturais de Colombia
Festival de Eurovisión 1983

O **XXVIII Festival de Eurovisión** celebrouse o 23 de abril de 1983 en Múnic, Alemaña Occidental. A súa presentadora foi Marlene Charell, e a vitoria foi para a representante luxemburguesa, a francesa Corinne Hermès co tema *"Si a vie est cadeau"*.

A presentadora do concurso deste ano, que presentou aos artistas en tres idiomas (alemán, francés e inglés), estaba moi nerviosa e cometeu 13 erros na votación. Tamén confundiu os nomes dos artistas e a súa condución desagradou a estes. Debido á presentación trilingüe, o concurso durou máis de 3 horas por primeira vez na historia. O Festival deste ano non filmou postais para presentar aos artistas, xa que non estaban listas a tempo.

Nesta edición do festival utilizáronse por primeira vez micrófonos sen cables, e foi a primeira vez que os espectadores en vivo de Eurovisión superaron as 10.000 persoas.

## Resultados 
## Notas 
## Véxase tamén
A Cascalleira

Como topónimo **A Cascalleira** pode referirse a:

;En Galiza
***A Cascalleira**, lugar da parroquia de Loureza, no concello de Oia;
***A Cascalleira**, lugar da parroquia de Oirós, no concello de Vila de Cruces.

## Véxase tamén
### Outros artigos
Cascallal

Como topónimo **Cascallal** pode referirse a:

;En Galiza
***Cascallal**, lugar da parroquia de Beacán, no concello da Peroxa;
***O Cascallal**, lugar da parroquia de Xoibán, no concello de Vilalba.

## Véxase tamén
### Outros artigos